## NARVA LINNAVALITSUS

#### K O R R A L D U S

Narva \_\_\_\_.01.2023. a nr \_\_\_\_\_ - k

### Narvas Haigla tn 6 hoones asuvate ruumide

### tasuta kasutusse andmine

**(Ida-Virumaa Kurtide Ühing)**

1. **ASJAOLUD JA MENETLUSE KÄIK**

Narva Linnavalitsuse Linnamajandusametile laekus MTÜ Ida-Virumaa Kurtide Ühing, registrikood 80566709, avaldus, milles MTÜ juhtkond palub anda määramatuks ajaks tasuta kasutusse Narvas Haigla tn 6 hoones 1. korrusel asuva ruumi nr 67 üldpindalaga 18,4 m² mittetulundusühingu tegevuse korraldamiseks.

Narva Linnavalitsuse Linnamajandusameti ja MTÜ Ida-Virumaa Kurtide Ühing vahel on sõlmitud linnavara kasutamise leping nr 1/944-T (edaspidi ka Leping), mille alusel on antud tasuta kasutusse Narvas Energia tn 4b asuv ruum mittetulundusühingu tegevuse korraldamiseks.

Narva Linnavolikogu 27.10.2022 istungil on kehtestatud määrus nr 23 „Narva linna 2022. aasta lisaeelarve (II muutmine)“, mille alusel eraldati rahavahendid Energia tn 4b hoone lammutusprojekti koostamiseks. Ülaltoodust lähtudes saatis Narva Linnavalitsuse Linnamajandusamet Energia tn 4b hoone kasutajatele vastava eelteavituse ning soovitas tutvuda Narva linnale kuuluvate vabade mitteeluruumide olemasoluga.

MTÜ Ida-Virumaa Kurtide Ühing tutvus Haigla tn 6 hoones 1. korrusel asuva ruumi nr 67 seisundiga ning soovib saada nimetatud ruumi tasuta kasutusse.

MTÜ Ida-Virumaa Kurtide Ühing taotlust arutati Narva Linnavalitsuse linnavarakomisjoni e-koosolekul 09.-10.01.2023 (protokoll nr 3.1-6/1-2023) ning otsustati:

2.1 Soovitada Narva Linnavalitsuse Linnamajandusametile anda MTÜ-le Ida-Virumaa Kurtide Ühing, registrikood 80566709, tähtajatult tasuta kasutusse Narvas Haigla tn 6 hoones 1. korrusel asuva ruumi nr 67 üldpindalaga 18,4 m² mittetulundusühingu tegevuse korraldamiseks.

2.2 Soovitada Narva Linnavalitsuse Linnamajandusametile esitada punktis 2.1. nimetatud otsus Narva Linnavalitsuse istungile korralduse vastuvõtmiseks

1. **ÕIGUSLIKUD ALUSED**

Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka *Kord*) § 5, § 7 lg 2 punkti 1 ning § 46 lg 4, § 47 sätestatu alusel võib linnavara linnavalitsuse struktuuriüksusele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest avaliku enampakkumiseta või eelläbirääkimisteta pakkumiseta linnavalitsuse korraldusega.

##### 3. OTSUS

3.1 Anda MTÜ-le Ida-Virumaa Kurtide Ühing, registrikood 80566709, tähtajatult tasuta kasutusse Narvas Haigla tn 6 hoones 1. korrusel asuva ruumi nr 67 üldpindalaga 18,4 m² mittetulundusühingu tegevuse korraldamiseks.

3.2 Narva Linnavalitsuse Linnamajandusametil sõlmida MTÜ-ga Ida-Virumaa Kurtide Ühing punktis 3.1. nimetatud ruumide tasuta kasutamise leping.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks MTÜ-le Ida-Virumaa Kurtide Ühing.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik

linnapea Üllar Kaljuste

 linnasekretär